**SLUŽBENI GLASNIK**

**OPĆINE STRIZIVOJNA**

**Br. 4/17.**

**Strizivojna, 16.05.2017.**

**SADRŽAJ:**

**OPĆINSKO VIJEĆE:**

|  |  |
| --- | --- |
| Z A K L J U Č A K o prijedlogu Nacrta Sporazuma o uređenju međusobnih prava i obveza u pogledu korištenja zajedničkog groblja „Kraljevo“ u k.o. Strizivojna………………………….. | 3 |

**OPĆINSKI NAČELNIK:**

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| ODLUKA o rashodovanju osnovnih sredstava i inventara………………………………………  ODLUKA o osnivanju Povjerenstva za izradu procjene rizika od katastrofa i velikih nesreća za područje Općine Strizivojna………………………………………………………………..  PLAN motrenja, čuvanja i ophodnje otvorenog prostora i građevina za razdoblje visokog i vrlo visokog indeksa opasnosti (u predžetvenom i žetvenom razdoblju) za 2017. godinu…….  PLAN aktivnog uključenja svih subjekata zaštite od požara u Općini Strizivojna…..................  PLAN operativne provedbe Programa aktivnosti u provedbi posebnih mjera zaštite od požara od interesa za Republiku Hrvatsku u 2017. godini na području općine Strizivojna…………….  FINANCIJSKI PLAN za požarnu sezonu 2017. godine………………………………………..  PLAN RADA za požarnu sezonu 2017. godine…………………………………...…………… | 4  5  6  9  13  15  16 |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |

Na temelju članka 35. Zakona o lokalnoj i područnoj (regionalnoj) samoupravi („Narodne novine“ br. 33/01, 60/01, 129/05, 109/07, 125/08, 36/09, 150/11, 144/12, 19/13,137/15) i članka 32. Statuta Općine Strizivojna („Službeni glasnik“ Općine Strizivojna br.2/13), Općinsko vijeće Općine Strizivojna na svojoj 19. sjednici održanoj dana 18. siječnja 2017. godine donijelo je sljedeći

**Z A K L J U Č A K**

**o prijedlogu Nacrta Sporazuma**

**o uređenju međusobnih prava i obveza u pogledu**

**korištenja zajedničkog groblja „Kraljevo“ u k.o. Strizivojna**

Članak 1.

Općinsko vijeće Općine Strizivojna suglasno je o potrebi uređenja međusobnih prava i obveza u pogledu korištenja zajedničkog groblja u k.o. Strizivojna.

Članak 2.

Općinsko vijeće Općine Strizivojna razmotrilo je Nacrt predmetnog Sporazuma kojeg je predložilo Općinsko vijeće Općine Vrpolje.

Nakon razmatranja i usuglašavanja Općinsko vijeće Općine Strizivojna predlaže izmjene i dopune predmetnog Nacrta Sporazuma o uređenju međusobnih prava i obveza u pogledu korištenja groblja te ga šalje na razmatranje Općinskom vijeću Općine Vrpolje.

Članak 3.

Općinsko vijeće Općine Strizivojna zadužuje Općinskog načelnika Općine Strizivojna za provođenje ovog Zaključka.

Članak 4.

Ovaj Zaključak stupa na snagu osmog dana od dana objave u Službenom glasniku Općine Strizivojna.

Predsjednik Općinskog vijeća

Zdravko Kvesić v.r.

KLASA:021-01/17-01/9

URBROJ:2121/08-01-17-1

Strizivojna, 18.01.2016.

REPUBLIKA HRVATSKA

OSJEČKO – BARANJSKA ŽUPANIJA

OPĆINA STRIZIVOJNA

OPĆINSKI NAČELNIK

KLASA:406-06/17-01/2

URBROJ:2121/08-02-17-1

Strizivojna, 19.04.2017.

Temeljem članka 47. Statuta Općine Strizivojna (Službeni glasnik Općine Strizivojna broj 2/13), Općinski načelnik Općine Strizivojna donio je dana 20.02.2017. godine slijedeću

**O D L U K U**

**o rashodovanju osnovnih sredstava i inventara**

**I.**

Rashoduju se osnovna sredstva i sitni inventar kako slijedi:

|  |  |  |
| --- | --- | --- |
| **Broj iz god. popisa** | **Naziv osnovnog sredstva/sitnog inventara** | **Količina** |
| 47 | Fotelja | 2 |
| 75 | Tepih | 1 |

**II.**

Otpisana i rashodovana osnovna sredstva iz prethodnog stavka, a koja očito nisu za daljnju upotrebu, će se predati ovlaštenoj osobi na zbrinjavanje.

**Točka 3.**

Zadužuje se računovodstvo za provedbu ove Odluke u propisanim knjigovodstvenim evidencijama.

**Točka 4.**

Ova Odluka stupa na snagu danom donošenja o objavit će se u Službenom glasniku Općine Strizivojna.

Općinski načelnik

Mijo Raguž, dipl.ing.stroj. v.r.

Na temelju članka 35. stavak 1. točka 3. Zakona o lokalnoj i područnoj (regionalnoj) samoupravi ("Narodne novine", broj: 33/01, 60/01, 129/05, 109/07, 125/08, 36/09, 150/11, 144/12, 19/13 i 137/15-pročišćeni takst), i članka 47. Statuta Općine Strizivojna ("Službeni glasnik Općine Strizivojna", broj: 2/13), Općinski načelnik Općine Strizivojna dana 13. travnja 2017. godine donosi

***O D L U K U***

***o osnivanju Povjerenstva za izradu procjene rizika od katastrofa***

***i velikih nesreća za područje Općine Strizivojna***

Članak 1.

Osniva se Povjerenstvo za izradu procjene rizika od katastrofa i velikih nesreća za područje općine Strizivojna (u daljnjem tekstu: Povjerenstvo).

Članak 2.

Povjerenstvo iz članka 1. ove Odluke će izraditi procjenu temeljem odredbi Pravilnika o smjernicama za izradu procjena rizika od katastrofa i velikih nesreća za područje Republike Hrvatske i jedinica lokalne i područne (regionalne) samouprave (Narodne novine broj 65/16), odnosno Smjernica za izradu Procjene rizika od katastrofa i velikih nesreća za područje Osječko-Baranjske županije, koje je donio Župan 08. ožujka 2017. godine.

Članak 3.

Povjerenstvo čini 5 članova, predsjednik i četiri člana, s tim da jednoga člana predlaže županija Osječko-Baranjska.

Članovi sami između sebe biraju predsjednika.

Članak 4.

Općinski načelnik Općine Strizivojna će Rješenjem imenovati Povjerenstvo za izradu procjene rizika od katastrofa i velikih nesreća za područje Općine Strizivojna.

Članak 5.

Povjerenstvo radi na sjednicama koje saziva predsjednik Povjerenstva.

Predsjednik Povjerenstva predlaže dnevni red, predsjedava sjednicama i potpisuje akte koje donosi Povjerenstvo .

O radu na sjednici vodi se zapisnik koji potpisuju predsjednik Povjerenstva i zapisničar.

Povjerenstvo može održati sjednicu ako je na sjednici nazočna većina članova.

Povjerenstvo donosi zaključke, mišljenja ili preporuke većinom glasova nazočnih članova.

Članak 6.

Ova Odluka objavit će se u "Službenom glasniku Općine Strizivojna".

KLASA: 801-01/17-01/14

URBROJ: 2121/08-02-17-1

Strizivojna 13. travnja 2017. godine

|  |
| --- |
| **OPĆINSKI NAČELNIK**  ***Mijo Raguž, dipl.ing.stroj. v.r.*** |

REPUBLIKA HRVATSKA

OSJEČKO – BARANJSKA ŽUPANIJA

OPĆINA STRIZIVOJNA

OPĆINSKI NAČELNIK

KLASA:801-01/17-01/20

URBROJ:2121/08-02-17-3

Strizivojna, 15.05.2017.

Na temelju članka 47. Statuta Općine Strizivojna (Službeni glasnik općine Strizivojna, broj 2/13), točke II: podtočke 4. Programa aktivnosti u provedbi posebnih mjera zaštite od požara od interesa za Republiku Hrvatsku (Narodne novine broj 42/2017) te članka 14. Zakona o zaštiti od požara (Narodne novine broj 92/10), Općinski načelnik Općine Strizivojna donosi

**PLAN**

**MOTRENJA, ČUVANJA I OPHODNJE OTVORENOG PROSTORA I**

**GRAĐEVINA ZA RAZDOBLJE VISOKOG I VRLO VISOKOG**

**INDEKSA OPASNOSTI ( U PREDŽETVENOM I ŽETVENOM RAZDOBLJU)**

**ZA 2017. GODINU**

**I.**

Ovim se Planom razrađuje način motrenja, čuvanja i ophodnje otvorenog prostora, građevina, dijelova građevina i površina za koje prijeti povećana opasnost za nastanak i širenje požara ( u daljnjem tekstu: Plan) u danima kada je proglašena velika ili vrlo velika opasnost za nastanak i širenje požara u razdoblju od 01. lipnja do 31. listopada 2017. godine.

**II.**

Građevine, dijelovi građevina, poljoprivredne i šumske površine i prostori za koje prijeti povećana opasnost od nastajanja i širenja požara utvrđeni su u Planu zaštite od požara i tehnoloških eksplozija Općine Strizivojna.

**III.**

Nadzor šumskih površina u vrijeme povećane opasnosti za nastajanje šumskih požara u razdoblju od 15. veljače do 15. svibnja kada se vrši spaljivanje suhe trave, granja i ostalog biljnog otpada, odnosno pripremanje poljoprivrednih površina za proljetnu sjetvu, kao i u razdoblju od 15. rujna do 15. studenog (nakon berbe kukuruza) provode „Hrvatske šume“ Zagreb, Uprava šuma Podružnica Vinkovci, Šumarija Strizivojna.

Pregled šumskih površina po vrsti, starosti, zapaljivosti i izgrađenosti protupožarnih putova dan je uProcjeni ugroženosti od požara i tehnoloških eksplozija Općine.

**IV.**

Nadzor poljoprivrednih površina zasijanih žitaricama i drugim ugroženim kulturama u vrijeme povećane opasnosti od nastajanja požara vrši: DVD Strizivojna, članovi lovačkog društva, ribolovna udruga i Šumarija Strizivojna.

Općina Strizivojna iste će organizirati u motriteljsko – dojavne službe općine Strizivojna.

Motriteljsko – dojavne ophodnje opremit će se sredstvima za dojavljivanje ( prijenosne ručne stanice, radio stanice u vozilu ili mobitel).

U slučaju nastanka požara na poljoprivrednim površinama moraju se obavijestiti DVD Strizivojna, koje operativno pokriva područje Općine Strizivojna i ima organizirano 24 satno dežurstvo, a dojava požara vrši se pozivom na telefon 193 i Državna uprava za zaštitu i spašavanje na telefon 112.

**V.**

Nadzor nad elektroenergetskim postrojenjima i uređajima za transformaciju i prijenos električne energije vrše zaposlenici HEP – OPS d.o.o. Prijenosno područje Osijek, i HEP – ODS d.o.o. DP Elektroslavonija Osijek, Pogonskog ureda u Đakovu. Pogonski ured u Đakovu.

U slučaju nastanka požara ili drugog događaja na trafostanicama i energetskim vodovima odmah se treba obavijestiti DVD Strizivojna, HEP Pogon Đakovo i Državnu upravu za zaštitu i spašavanje.

**VI.**

U svrhu provedbe mjera iz članka 1. ovog Plana zadužuje se DVD Strizivojna kao glavni nositelj zaštite od požara i kao stožerno, kvalitetno i opremljeno društvo za koordinaciju svih sudionika motriteljsko – dojavnih ophodnji.

Temeljem ovog plana DVD Strizivojna dužno je napraviti vlastiti program aktivnosti na zaštiti od požara u predžetvenoj i žetvenoj sezoni, ustrojiti evidenciju dežurnih vatrogasaca, koji će određenog dana dežurati na svojoj adresi stanovanja ili u sjedištu DVD-a te u predviđeno vrijeme obaviti motriteljsko – dojavnu ophodnju prostora koji pokriva DVD. Tabelarni pregled treba sadržavati podatke o dežurnim osobama (ime i prezime; adresu stanovanja; telefon i vrijeme dežurstva – dan i sat).

**VII.**

Na području Općine Strizivojna nema divljih odlagališta jer se ista saniraju pri njihovoj pojavi.

**VIII.**

Po završetku žetvene sezone, a najkasnije do 10.11. 2017. u sastavu Izvješća o izvršenju Programa aktivnosti u provedbi posebnih mjera zaštite od požara od interesa za RH u 2017. godini pisanim putem će se izvijestiti Državna uprava za zaštitu i spašavanje, Područni ured Osijek.

**IX.**

Zadužuje se DVD Strizivojna da organizira kraće predavanje ili posjete vlasnicima kombajna prije žetvenih radova u svrhu:

- upozorenja na ispravnost i redovno čišćenje i podmazivanje radnih strojeva (kombajn, vršilica, traktora i dr.) te na potrebito posjedovanje vatrogasnih aparata za početno gašenje požara,

- pokazati način rukovanja ručnim vatrogasnim aparatom,

- ukazati na zabranu loženja vatre ili spaljivanja ostataka strnih usjeva ili slame u razdoblju od 01.06. do 31.12. 2017. godine.

- educirate vlasnike poljoprivrednih strojeva o opasnosti od opušaka,

- u slučajevima punjenja radnih strojeva gorivom, poduzeti potrebne mjere opreza, zabrana korištenja otvorenom plamena i sl.

- na većim površinama zemljišta osigurati traktor s višebraznim plugom za eventualnu potrebu presijecanja zemljišta u cilju sprječavanja širenja požara.

Za provedbu mjera utvrđenih ovim Planom osigurat će se financijska sredstva u Proračunu Općine Strizivojna, sukladno Programu aktivnosti u provedbi posebnih mjera zaštite od požara od interesa za RH u 2017. godini.

**X.**

Ovaj plan stupa na snagu danom objave u Službenom glasniku Općine Strizivojna.

OPĆINSKI NAČELNIK

Mijo Raguž, dipl.ing.stroj. v.r.

REPUBLIKA HRVATSKA

OSJEČKO-BARANJSKA ŽUPANIJA

OPĆINA STRIZIVOJNA

OPĆINSKI NAČELNIK

KLASA:801-01/17-01/20

URBROJ:2121/08-02-17-4

Strizivojna, 15.05.2017.

Na temelju članka 47. Statuta općine Strizivojna (Službeni glasnik Općine Strizivojna, broj 2/13) i točke II. podtočke 3. Programa aktivnosti u provedbi posebnih mjera zaštite od požara od interesa za Republiku Hrvatsku u 2017. godini ( Narodne novinebroj 43/16) te članka 8. Zakona o zaštiti od požara (Narodne novine broj 92/10), Općinski načelnik Općine Strizivojna donosi

**PLAN AKTIVNOG UKLJUČENJA SVIH SUBJEKATA ZAŠTITE**

**OD POŽARA U OPĆINI STRIZIVOJNA**

**1. VATROGASNE POSTROJBE**

Na području Općine Strizivojna nema profesionalnih vatrogasnih postrojbi, no postoji Dobrovoljno vatrogasno društvo Strizivojna te je opremljenost društva zadovoljavajuća.

**2. ZAPRIMANJE DOJAVA I UZBUNJIVANJE**

Nakon dojave uključuju se električne sirene koje upozoravaju na požar.

Kod velikih požara i drugih iznenadnih događaja Županijski centar 112 obavlja poslove vezane za koordinaciju složenih intervencija prema standardnom operativnom postupku za određeni događaj ili naputku glavnog vatrogasnog zapovjednika.

Zapovjednik ili dežurstvo vatrogasne postrojbe o vatrogasnoj intervenciji na svom području izvješćuje Županijski centar 112 Osijek, policiju i načelnika Općine.

Po završetku intervencije zapovjednik je dužan napraviti izvješće i dostaviti ga Županijskom centru 112 Osijek.

**3. VATROGASNE INTERVENCIJE I ZAPOVIJEDANJE**

Vatrogasnom intervencijom koja se obavlja zbog nastalog požara, eksplozije, nesreće ili druge opasne situacije zapovijeda zapovjednik vatrogasne postrojbe koja je prva započela s intervencijom.

Kada na mjesto događaja prva izađe vatrogasna postrojba dobrovoljnog vatrogasnog društva, zapovjednik te postrojbe zapovijeda vatrogasnom intervencijom do dolaska javne vatrogasne postrojbe kada zapovijedanje intervencijom preuzima zapovjednik u toj postrojbi.

Ako zapovjednik koji zapovijeda vatrogasnom intervencijom ocijeni da raspoloživim sredstvima i snagama nije u mogućnosti obaviti intervenciju, o događaju odmah izvješćuje nadređenog vatrogasnog zapovjednika koji preuzima zapovijedanje intervencijom.

Kada događaj prelazi granice područja Općine Strizivojna, zapovijedanje vatrogasnom intervencijom preuzima Županijski vatrogasni zapovjednik ili njegov zamjenik.

Glavni vatrogasni zapovjednik može preuzeti zapovijedanje svakom vatrogasnom intervencijom na teritoriju Republike Hrvatske ili odrediti zamjenika ili pomoćnika, sukladno svojoj prosudbi o učinkovitosti takvog određenja.

**4. REDOSLIJED UKLJUČIVANJA**

Redoslijed uključivanja vatrogasnih postrojbi napravljen je unaprijed i tim redoslijedom se pozivaju na Događaj, sukladno svom ustrojstvu.

Uključivanje drugih vatrogasnih postrojbi određivat će se prema trenutnim potrebama na terenu u suradnji sa zapovjednicima vatrogasnih postrojbi, a na zahtjev županijskog vatrogasnog zapovjednika.

Potrebu za eventualnim angažiranjem pripadnika HV prema planu uključivanja u intervencije, donosi glavni vatrogasni zapovjednik RH.

**5. UOČAVANJE POŽARA OTVORENOG PROSTORA**

Požare na otvorenom prostoru najčešće uočavaju i dojavljuju građani putem telefona. Provjere istinitosti se utvrđuju očitavanjem telefonskog poziva ili pozivanjem na isti telefonski broj samog dojavljivača. Ponekad na udaljenim lokacijama nije moguće provjeriti istinitost poziva pa se šalju vatrogasne ophodnje u provjeru i eventualno gašenje.

**6. RAZMJEŠTAJ VATROGASNIH POSTROJBI I ZAPOVJEDNIH MJESTA**

Općina u suradnji sa Vatrogasnom zajednicom Grada Đakova određuje lokacije i prostore radi uspostave zapovjednih mjesta kod zapovijedanja i koordinacije u gašenju velikih požara strništa.

**7. LOGISTIKA**

a) OPSKRBA HRANOM I PIĆEM

Požari nastaju bez reda i najave. Opskrbu hranom i pićem vršit će općina Strizivojna, temeljem ugovora sklopljenih s poduzećima za proizvodnju hrane i pića. Preuzimanje i dopremu hrane i pića obavljat će vatrogasna postrojba vlastitim prijevoznim sredstvima.

b) SMJEŠTAJ

Kad se u intervenciju uključuju vatrogasne postrojbe iz udaljenih mjesta, kada nije moguće izvršiti smjenu u nekoliko sati, Općina i DVD dužni su osigurati prikladan smještaj za odmor vatrogasaca, a u suradnji sa Županijskim stožerom zaštite i spašavanja.

c) OPSKRBA VATROGASNE TEHNIKE GORIVOM

Kada intervencija u prostoru traje više sati dolazi do potrebe za pojedinačnim dopunjavanjem gorivom. Sve postrojbe moraju imati osigurane pričuve goriva.

Općina u suradnji s DVD-om treba imati osigurana mjesta i materijalna sredstva za opskrbu svojih postrojbi i postrojbi koje eventualno mogu doći pomoć.

d) HITNE INTERVENCIJE I POPRAVCI VATROGASNIH VOZILA

Dobrovoljno vatrogasno društvo Strizivojna ima razrađen plan popravka i servisiranja vatrogasnih vozila na svom području, na način da se mogu izvršiti popravci i za subjekte koji se uključuju izvana.

e) OPSSKRBA VODOM

Opskrba vodom za gašenje ne predstavlja poseban problem zbog dobro razvijene vodovodne infrastrukture, a i iz okolnih prirodnih vodotoka mogu se osigurati dodatne količine vode za gašenje.

Đakovački vodovod d.o.o. Đakovo koji vrši opskrbu vodom na području Općine Strizivojna odgovoran je za ispravnost i potreban broj hidranata.

Dobrovoljna vatrogasna postrojba dužna je odrediti mjesta opskrbe vodom u dovoljnim količinama i posjedovati njihov popis.

f) SUSTAV VATROGASNIH RADIO VEZA

Sustav vatrogasnih radio veza je u organizaciji MUP-a odnosno DUZS-a. Radio veze koriste se radi bržeg djelovanja u akcijama gašenja požara, drugim intervencijama i na vježbama, te ih u druge svrhe nije dozvoljeno koristiti.

g) HITNA MEDICINSKA POMOĆ

U slučaju da u požaru ima ozlijeđenih osoba ili ako se zbog veličine požara očekuju ozljede gasitelja ili drugih osoba, u akciju se uključuje ekipa Hitne medicinske pomoći, koju sačinjava jedan liječnik, medicinski tehničar i vozač sa vozilom prve pomoći.

h) ELEKTRO DISTRIBUCIJSKA MREŽA

kod gašenja požara, bilo na otvorenom ili zatvorenom prostoru može doći do kontakta najčešćeg sredstva za gašenje, vode i napona električne energije. Da bi se to izbjeglo zapovjednik akcije gašenja treba uspostaviti izravan kontakt ili posredno preko operativnog centra s distributerom električne energije.

i) METEROLOGIJA

Svaki dan dolazi druga prognoza i indeks opasnosti od požara u TC 112 Osijek, gdje se može dobiti i dodatna prognoza.

j) CESTE

Poduzeće „Cesting“ ima stalno 24 satno dežurstvo te odrađuje sve poslove vezane za održavanje državnih i županijskih cestovnih pravaca. U slučajevima postavljanja prometnih znakova, uklanjanja prepreka i drugih situacija na spomenutim cestama, za kontakt koristiti službu Đakovo.

k) SURADNJA S MEDIJIMA

Županijski vatrogasni zapovjednik, zapovjednik na požarištu, član zapovjedništva ili pomoćnik za odnose s javnošću, trebaju surađivati s predstavnicima sredstava priopćavanja i to na način da daju informacije o:

- vremenu nastanka i lokalizaciji požara

- približnoj veličini i lokaciji izgorjele površine

- angažiranim snagama, tehnici i tijeku intervencija

- vrsti izgorjelog pokrova

- postupcima za pučanstvo ugroženo požarom

l) PRAVNA OSNOVA

Zaštita od požara i vatrogastvo uređeni su Zakonom o zaštiti od požara i Zakonom o vatrogastvu te podzakonskim aktima.

Ovaj Plan stupa na snagu danom objave u Službenom glasniku Općine Strizivojna.

OPĆINSKI NAČELNIK

Mijo Raguž, dipl.ing.stroj. v.r.

REPUBLIKA HRVATSKA

OSJEČKO – BARANJSKA ŽUPANIJA

OPĆINA STRIZIVOJNA

OPĆINSKI NAČELNIK

KLASA:801-01/17-01/20

URBROJ:2121/08-02-17-5

Strizivojna, 15.05.2017.

Na temelju članka 47. Statuta Općine Strizivojna (Službeni glasnik općine Strizivojna, broj 2/13), točke II podtočke 3. Programa aktivnosti u provedbi posebnih mjera zaštite od požara od interesa za Republiku Hrvatsku u 2017. godini (Narodne novine broj 42/2017) te članka 14. Zakona o zaštiti od požara (Narodne novine broj 92/10), Općinski načelnik Općine Strizivojna donosi

**PLAN**

**operativne provedbe Programa aktivnosti u provedbi posebnih mjera zaštite od požara od interesa za Republiku Hrvatsku u 2017. godini na području općine Strizivojna**

**I.**

Ovim se Planom utvrđuju osnovne pretpostavke, planiranje i provedba preventivne i operativne aktivnosti, ustrojavanje i organizacija, uporaba vatrogasnih snaga i opreme, financiranje, zapovijedanje i nadzor u provedbi posebnih mjera na otklanjanju opasnosti od nastanka i širenja požara na području Općine Strizivojna u 2017. godini.

**II.**

Plan operativne primjene programa aktivnosti u provedbi posebnih mjera zaštite od požara od interesa za Republiku Hrvatsku u 2017. godini na području Općine Strizivojna ( u nastavku teksta: Plan) temelji se na Programu kojeg je donijela Vlada Republike Hrvatske u dijelu koji se odnosi na područje Općine Strizivojna kao jedinicu lokalne samouprave.

Ovim se Planom vrši privremeno usklađenje svih bitnih odrednica i podataka iz Procjene i Plana ugroženosti od požara Općine Strizivojna temeljem iskustva stečenih od njihovog donošenja do izrade ovog Plana.

**III.**

Na području Općine Strizivojna djeluje Dobrovoljno vatrogasno društvo Strizivojna kao nositelj vatrogastva na području Općine.

Isti će uz pomoć obveznika civilne zaštite Općine Strizivojna odraditi sve potrebno na prevenciji i zaštiti od požara, u čemu će im pomoć pružiti Općina Strizivojna, općinska tijela, općinska uprava, a pogotovo Općinski načelnik i Stožer zaštite i spašavanja.

Zborna mjesta okupljanja za DVD je njegov prostor.

Zborna mjesta za ostale su: zgrada i prostor oko Općine te ambulanta Strizivojna.

Općina Strizivojna je za 2017. godinu u Proračunu osigurala slijedeće iznose:

- Kapitalna ulaganja DVD – 200.000,00 kn

- Tekuće pomoći DVD – 60.000,00 kn

- Služba spašavanja – 2.000,00 kn

- Civilna zaštita – 5.000,00 kn

**IV.**

Na području Općine Strizivojna nalazi se ukupno 1800ha poljoprivrednog zemljišta, što državnog što privatnog te se korisnici i vlasnici trebaju pridržavati propisanih agrotehničkih mjera vezanih uz zaštitu od požara.

**V.**

Za šumske površine u državnog vlasništvu na području Općine Strizivojna nadležna je Šumarija Strizivojna.

**VI.**

Općina Strizivojna putem svoje službene stranice, oglasne ploče obavještava javnost o posljedicama nepridržavanja zakonske ili podzakonske regulative u području zaštite od požara. Općina Strizivojna je svojim aktima propisala sve mjere kojih se trebamo svi zajedno pridržavati da do požara ne dođe, a ako se isti i dogodi kako smanjiti posljedice.

**VII.**

Kao što je navedeno u Općini Strizivojna postoji jedno Dobrovoljno vatrogasno društvo koje izrađuje planove dežurstva, sa timovima koji se sastoje od vatrogasaca i poljoprivrednika sa potrebnom mehanizacijom.

U slučaju veće katastrofe ili nesreće na području Općine Strizivojna i Stožer zaštite i spašavanja će neprekidno zasjedati i pružati pomoć (stručnu) i potporu načelniku.

**VIII.**

Ovaj plan stupa na snagu danom objave u Službenom glasniku Općine Strizivojna.

OPĆINSKI NAČELNIK

Mijo Raguž, dipl.ing.stroj. v.r

REPUBLIKA HRVATSKA

OSJEČKO – BARANJSKA ŽUPANIJA

OPĆINA STRIZIVOJNA

OPĆINSKI NAČELNIK

KLASA:801-01/17-01/20

URBROJ:2121/08-02-17-6

Strizivojna, 15.05.2017.

Na temelju članka 47. Statuta Općine Strizivojna (Službeni glasnik općine Strizivojna, broj 2/13), točke II podtočke 3. Programa aktivnosti u provedbi posebnih mjera zaštite od požara od interesa za Republiku Hrvatsku u 2017. godini (Narodne novine broj 42/2017) te članka 14. Zakona o zaštiti od požara (Narodne novine broj 92/10), Općinski načelnik Općine Strizivojna donosi

**FINANCIJSKI PLAN**

**za požarnu sezonu 2017. godine**

**I.**

Proračunom Općine Strizivojna za 2017. godinu predviđena su financijska sredstva kako slijedi:

- Kapitalna ulaganja DVD Strizivojna – 200.000,00 kn

- Tekuće pomoći DVD Strizivojna – 60.000,00 kn

- Služba spašavanja - 2.000,00 kn

- Civilna zaštita - 5.000,00 kn.

**II.**

Planirana sredstva iz točke I. raspoređuju se prema Planu Proračuna, a shodno potrebama.

**III.**

Ovaj plan stupa na snagu danom objave u Službenom glasniku Općine Strizivojna.

OPĆINSKI NAČELNIK

Mijo Raguž, dipl.ing.stroj. v.r.

REPUBLIKA HRVATSKA

OSJEČKO – BARANJSKA ŽUPANIJA

OPĆINA STRIZIVOJNA

OPĆINSKI NAČELNIK

KLASA:801-01/17-01/20

URBROJ:2121/08-02-17-7

Strizivojna, 15.05.2017.

Na temelju članka 47. Statuta Općine Strizivojna (Službeni glasnik općine Strizivojna, broj 2/13), točke II. podtočke 3. Programa aktivnosti u provedbi posebnih mjera zaštite od požara od interesa za Republiku Hrvatsku u 2017. godini (Narodne novine broj 42/2017) te članka 14. Zakona o zaštiti od požara (Narodne novine broj 92/10), Općinski načelnik Općine Strizivojna donosi

**PLAN RADA**

**za požarnu sezonu 2017. godine**

**I.**

Donosi se Plana rada dobrovoljnog vatrogasnog društva, Stožera zaštite i spašavanja Općine Strizivojna za ovogodišnju požarnu sezonu.

**II.**

Plan rada je slijedeći:

1. Održavanje sjednica DVD Strizivojna i Stožera u skladu s potrebama, a obvezatno prije početka žetvene sezone.

2. Pružanje pomoći operativnim snagama zaštite i spašavanja u požarnoj sezoni

3. Utvrditi stanje ispravnosti na vozilima, opremi i tehnici DVD Strizivojna.

4. Održati sjednicu nakon požarne sezone i napraviti analizu izvršenih radnji.

**III.**

Ovaj Plan stupa na snagu danom objave u Službenom glasniku Općine Strizivojna.

OPĆINSKI NAČELNIK

Mijo Raguž, dipl.ing.stroj. v.r.

«Službeni Glasnik» općine Strizivojna

Izdaje općina Strizivojna

Glavni i odgovorni urednik: Mijo Raguž dipl.ing stroj. Načelnik općine Strizivojna

Tisak: Jedinstveni upravni odjel općine Strizivojna, Braće Radića 172

Žiro račun kod HPB Zagreb br. HR8623900011842100006